Rila
S Rila-Gebirg (bulgar. Рила) isch es Gebirg im Südweschte vo Bulgarie. De höchsti Gipfel isch de Musala mit ere Höchi vo 2925 m. Rila isch s höchsti Gebirg uf de Balkanhalbinsle. 

S Bild vom Rila-Gebirg wird dur fascht immer schneebedeckti Gipfel, zackigi Felsforme, tüüfi Schluchte und yysigi Bärgseee prägt. Es het usserdäm e Villzahl a Mineralquällene. Die heissischti Quälle (102 °C) befindet sich z Sapareva Banya. Ybettet i die waldbedeckte Gebirgshäng liit s Rila-Chloster, es orthodoxes Chloschter us em 10. Jahrhundert, wo zum UNESCO-Wälterb ghört. Am Südrand vom Rila-Gebirg ligged zwei Wintersportgebiet, Bansko und Raslog.

De Artenrychtum im Gebirg isch gross. Me gfindt u. a. Bäre, Wildsüü, Luchs, Geisse, Hirsche, Falke und Adler. 

Im Rila befindet sich meh als 150 Seee i Höchene zwüsche 2100 und 2500 m. De höchsti See liit uf 2709 m am Fuess vom Musala. S Rila-Gebirg isch de Ursprung vo de Flüss Mariza, Iskar und Mesta.

Weblink 

 De Rila-Nationalpark
 S Rila-Chloschter
 Rila-Fotis

 

Gebirg z Europa
Bulgarie